
РЕШЕНИЕ
№ 294
София, 03.04.2015г.
	Установено е, че прогнозната цена на учебниците и учебните помагала, които 49.ОУ „Бенито Хуарес” гр. София трябва да поръча, за да осигури нормалното протичане на учебния процес през 2015/2016 учебна година възлиза  на 35 371,71 лв. ( тридесет и пет хиляди, триста седемдесет и един лева и 71 стотинки) без начислен ДДС. Налице са предпоставките за възлагане на обществената поръчка по реда на Глава осма „а” от Закона за обществените поръчки. 
	Същевременно учебниците и учебните помагала представляват обект на авторско право по смисъла на чл.3, ал.2, т.3 от Закона за авторското право и сродните му права/ЗАПСП/. В съдържанието на авторското право като основно имуществено право се включва изключителното право на автора да използва създаденото от него произведение и да разрешава използването му от други лица /чл.18,ал.1 от ЗАПСП/. 
	Съгласно §1, ал.3 и ал.4 от Допълнителните разпоредби на Закона за народната просвета, Министърът на образованието и науката одобрява със заповед учебниците и учебните помагала за системата на народната просвета и издателствата след установяване на съответствието им с държавните образователни изисквания по чл.16, т.3, 7 и т.9. Със Заповед № РД09-111/26.01.2015г. на министъра на образованието и науката са утвърдени списъците на одобрените учебници и учебни помагала. С последваща Заповед № РД09- 134/02.02.2015 г. министърът на образованието и науката е утвърдил график за дейностите за осигуряване на учебниците и учебните помагала. В изпълнение на тези заповеди с Протокол №7/24.02.2015 от заседание на Педагогическия съвет на 49.ОУ „Бенито Хуарес” е взето решение за избор на учебници и учебни помагала за учебната 2015/2016г. 
	Възлагането на обществената поръчка на лица, различни от издателствата, сключили договори с авторите на учебниците и учебните помагала, одобрени от МОН,  би довело до нарушаването на авторски права и други права на интелектуалната собственост или на изключителни права, придобити по силата на закон или административен акт, поради което обществената поръчка следва да бъде възложена по реда на Глава шеста, раздел втори от Закона за обществените поръчки  - Процедура на договаряне без обявление.
	Във връзка с изложените мотиви и на основание чл.147, ал.1, т.1 и т.5 от Правилника за прилагане на Закона за народната просвета и чл.16, ал.7, т.2  във вр.с чл.90, ал.1 т.3 от Закона за обществените поръчки
Р Е Ш И Х:
1. Обществената поръчка с предмет „Доставка на учебници и учебни помагала за безвъзмездно ползване от децата от подготвителната група и учениците от първи до седми клас по класове и по учебни предмети за учебната 2015/2016г. в 49.ОУ "Бенито Хуарес" съгласно Постановление № 104 на МС от 2003 г.” да се проведе като процедура по договаряне без обявление, при следните условия:
1.1. Да бъдат отправени покани за договаряне до издателствата, сключили договори с авторите на учебниците, определени с решение № 30  на Педагогическия съвет, Протокол № 7/24.02.2015г.
1.2. Количеството на поръчката да съответства на това, описано в Приложения № 1-7, в които учебниците са разделени по признак „издателство”.
1.3. Договарянето да се проведе на 29.04.2015 г. по график, изготвен от помощник-директора по административната дейност и обявен в „Профил на купувача” на електронната страница на училището.
1.4. Мястото на провеждане на договарянето да бъде читалнята на училищната библиотека.
2. На основание чл.91, ал.2 от Закона за обществените поръчки одобрявам покана за участие в процедурата, представляваща неразделна част от настоящото решение.

							ДИРЕКТОР……………………..
									  (Яница Милева)


